25/05/2015 | Administración LocalMunicipal
A Capela
Aprobación definitiva da Ordenanza municipal, reguladora dos procedementos de intervención administrativa nos actos de uso de solo e do subsolo e no exercicio de actividades e apertura de establecementos

Elevado a definitivo o acordo inicial de aprobación, polo pleno do Concello de data 31.03.2015 da ordenanza municipal reguladora dos procedementos de intervención administrativa nos actos de uso do solo e do subsolo e no exercicio de actividades e apertura de establecementos ao non presentarse reclamacións ou alegacións ao mesmo, polo que de acordo co establecido no artigo 70.2 da Lei 7/85 de 2 de abril, reguladora das bases de réxime local, publícase o texto íntegro da mencionada ordenanza. A Directiva 2006/123/CE do Parlamento Europeo e do Consello, do 12 de decembro de 2006, relativa aos servizos no mercado interior e a Lei 17/2009, do 23 de novembro, sobre libre acceso ás actividades de servizos e o seu exercicio, que incorpora ao Dereito español aquela, pretenden facilitar a liberdade de establecementos dos prestadores e a libre prestación de servizos simplificando os procedementos. Asimismo, a Lei 25/2009, do 22 de decembro, de modificación de diversas leis para a súa adaptación á Lei sobre o libre acceso ás actividades de servizos e o seu exercicio modifica o artigo 84 da Lei 7/1985, Reguladora das Bases do Réxime Local, engadindo aos sistemas clásicos de intervención na actividade dos cidadáns por parte das entidades locais o da comunicación previa ou declaración responsable e o sometemento ao control posterior ao inicio da actividade. Por iso o Real Decreto 2009/2009, do 23 de decembro, modifica o Regulamento de Servizos das Corporacións Locais de 1955 de forma que o seu artigo 22.1 que suxeitaba a licenza a apertura de establecementos industriais e mercantís queda redactado da seguinte forma: “ A apertura de establecementos industriais e mercantís poderá suxeitarse aos medios de intervención municipal, nos termos previstos na lexislación básica en materia de réxime local e na Lei 17/2009, sobre o libre acceso ás actividades de servizos e o seu exercicio”. Elo obedece á necesidade de adecuar o contido deste Regulamento ao novo réxime que introduce a comunicación previa ou a declaración responsable como mecanismo ordinario de intervención no ámbito local xunto ás licenzas. Posteriormente, a Lei 2/2011, de 4 de marzo, de Economía Sostible, volve a modificar a Lei 7/1985, Reguladora das Bases do Réxime Local, engadíndolle un novo artigo 84. bis que establece que “con carácter xeral, o exercicio de actividades no se someterá á obtención de licenza ou otro medio de control preventivo”, se ben mantén este mismo control previo para aquelas actividades que afecten á protección do medio ambiente ou do patrimonio histórico artístico, a seguridade ou a saúde pública ou que impliquen o uso privativo e ocupación dos bens de dominio público. A Lei estatal 12/2012, de 26 de decembro, de medidas urxentes de liberalización do comercio e de determinados servizos elimina, por un lado, todos os supostos de autorización ou licenza municipal previa motivados na protección do medio ambiente, da seguridade ou da saúde públicas ligados a establecementos comerciais e outros que se detallan no seu anexo de menos de 300 m2 de superficie, e, por outro lado, estende esta “flexibilización” tamén ás obras ligadas ao acondicionamento destes locais que non requiran da redacción dun proxecto de obra de conformidade coa Lei 38/1999, de Ordenación da edificación, como así sinala o artigo 3 da mesma. Posteriormente, e nesta mesma liña de control administrativo a posteriori, é determinante a Lei autonómica 9/2013, de 19 de decembro, do emprendemento e da competitividade de Galicia que vén a establecer un marco moito máis amplo para o exercicio de actividades sen licenza previa e para a execución de actos de uso do solo e do subsolo sen control a priori, modificando para ello a Lei 9/2002, de Ordenación Urbanística e Protección del Medio Rural de Galicia. Esta última lei vén a establecer un novo réximen xurídico para Galicia no que ao exercicio de actividades e realización de obras se refire, de tal maneira que para unhas e para outras establece como réxime xeral de control o da comunicación previa, deixando para supuestos excepcionais de espectáculos públicos e actividades recreativas o outorgamento de licenzas de actividade e reducindo os actos de uso do solo e subsolo que requiren de previa licencia municipal, como o demostra a nova redacción que da o artigo 194-2 da Lei 9/2002. Neste novo contexto faise pois necesario crear un novo marco xurídico municipal que dé resposta e desenvolvemento ao novo réxime das comunicacións previas tanto en obras como en actividades. Iso é un dos obxectivos da presente Ordenanza municipal, dando así resposta ao artigo 25 da Lei 9/2013, ao artigo 194-8 da Lei 9/2002 na súa nova redacción, ao artigo 5 da Lei 12/2012 e ao artigo 28-2 da Lei 13/2010, do Comercio interior de Galicia, na redacción dada pola citada Lei 9/2013, que vén a requirir dos Concellos o establecemento e a planificación dos procedementos de comunicación necesarios, así como os de verificación posterior dos requisitos precisos e dos elementos e circunstancias postas de manifesto polo interesado a través da comunicación previa. Sendo este obxectivo xa de por sí importante, esta Ordenanza tamén pretende regular os procedementos de intervención a priori, é dicir os supostos nos que se requira licenza municipal tanto para os actos de uso do solo e do subsolo coma para o exercicio de actividades, que aínda que menores en número non por iso son menos importantes. Desta maneira o que se pretende é que dunha maneira integral, nun mesmo texto normativo municipal, se teñan regulados dentro das competencias dun Concello todos os procedementos de intervención administrativa, tanto para os actos de uso do suelo e subsolo, as chamadas “obras”, como para o exercicio de actividades e apertura de establecementos. Esto redundará en beneficio dunha maior claridade e seguridade xurídica, habida conta da interrelación que en numerosas ocasións se da entre as obras e as actividades que se refiren a unha mesma actuación cando ademáis poden estar sometidas as primeras a licenza e as segundas a comunicación previa ou viceversa. A Ordenanza estruturase en cinco Títulos divididos a súa vez en Capítulos e estos, no seu caso, en Seccións. O Título I leva como epígrafe Disposicións Xerais e o seu contido é determinar o obxectivo, os distintos rexímenes existentes e as normas comúns aos mesmos. O Título II refírese aos distintos actos de uso do solo e do subsolo ou obras, xa sometidos a licenza (Capítulo I) xa sometidos ao réxime de comunicación previa (Capítulo II). O Titulo III regula os procedementos para as actividades e apertura de establecementos, xa sometidas ao réxime de comunicación previa (Capítulo I) xa sometidas ao réxime de licenza (Capítulo II). O Título IV regula o procedemento de control posterior tanto sobre obras como sobre actividades. E o Título V refírese á reposición da legalidade e ao réxime sancionador. Completa a súa regulación con dúas Disposicións Adicionais, unha Transitoria, unha Derrogatoria e outra Final.1º. A presente ordenanza tén por obxecto a regulación dos procedementos de intervención, control da legalidade e inspección municipais dos actos de uso do solo e subsolo de natureza urbanística e das actividades que se implanten e desenvolvan no término municipal de A CAPELA.2º. Se exclúan do ámbito de aplicación desta ordenanza as actividades de venda ambulante que se rexerán pola súa respectiva ordenanza municipal.1º. Os actos de uso do solo e do subsolo quedan sometidos ao réxime de intervención municipal de comunicación previa, excepto naqueles casos nos que esta ordenanza ou a lexislación en vigor requiran que se solicite e obteña unha licenza municipal previa.2º. A implantación e desenvolvemento de calquera actividade comercial, industrial, profesional, económica ou de servizos estarán suxeitos á presentación dunha comunicación previa no Concello da CAPELA, excepto naqueles casos en que esta ordenanza ou a lexislación en vigor requiran que se solicite e obteña unha licenza de apertura ou de actividade municipal previa.3º. Naqueles casos en que a actuación pretendida requira dalgunha autorización, calificación ou informe favorable doutra Administración Pública distinta da municipal, esixible pola lexislación sectorial de aplicación, a comunicación previa ou o outorgamento da licenza municipal requerirá a previa emisión e incorporación ao expediente de dita autorización, calificación ou informe.1º. Nos términos da lexislación vixente e para os efectos desta ordenanza enténdese por: 1) Licenza: acto administrativo regrado polo que o órgano municipal competente, trala comprobación do cumprimento das condicións establecidas pola normativa de aplicación, autoriza actos de uso do solo e/ou do subsolo ou o exercicio de actividades e/ou apertura de establecementos.2) Comunicación previa: documento mediante o que os interesados poñen en coñemento do Concello de A CAPELA os seus datos identificativos e demáis requisitos esixibles para o exercicio dun dereito ou o inicio dunha actividade, de acordo co establecido nos artigos 70.1 e 71 bis-2 da Lei 30/92, de Réxime Xurídico das Administracións Públicas e do Procedemento Administrativo Común, ao que acompañarán a documentación acreditativa do cumprimento da normativa que resulte de aplicación.2º. As licenzas ou comunicacións previas recibirán o nome de “urbanísticas” cuando teñan por obxecto actos de ocupación, edificación e uso do solo e do subsoo e de “actividade” cando teñan por obxecto a instalación e o exercicio de calquera actividade comercial, industrial, profesional, económica ou de servizos.1º. Cuando se pretendan realizar por particulares actos de uso do solo e do subsolo ou actividades en terreos de dominio público que non sexa municipal, esixirase igualmente licenza ou comunicación previa independentemente das autorizacións ou concesións que sexa pertinente outorgar por parte da Administración titular do dominio público. Estas autorizacións ou concesións deberán de acompañar á solicitude de licenza municipal ou á comunicación previa que, no seu caso, se presente e serán necesarias para que estas se poidan tramitar ou producir efectos.2º. Cuando se pretendan realizar actos de uso do solo e do subsolo ou actividades en terreos de dominio público municipal e estiveran suxeitos a concesión administrativa, se no procedemento de outorgamento desta concesión se hubiese constatado a adecuación do proxecto á normativa urbanística e sectorial de aplicación, as licenzas urbanísticas e de actividade e ós efectos das comunicacións previas entenderanse concedidas e producidos, respectivamente, coa propia resolución que outorgue a concesión administrativa.3º. Cando os actos do uso do solo e do subsolo e as actividades pretendidas en dominio público municipal impliquen un uso común especial sometido a licencia ou autorización municipal segundo o Regulamento de Bens das Entidades Locais, o outorgamento da licenza urbanística ou de actividade implicará a concesión da licenza ou autorización para a ocupación do dominio público. Se os actos de uso do solo e do subsolo ou actividades a realizar en dominio público municipal están sometidas ao réxime de comunicación previa, terase que solicitar previamente a licenza para usar dito dominio público e unha vez obtida terase que adxuntar a documentación que acompañe á comunicación previa.1º. O erro na calificación do escrito presentado pola persoa interesada sobre a elección do procedemento de sometemento a licencia ou de comunicación previa no será obstáculo para a súa tramitación, sempre que do seu contido se deduza o seu verdadeiro carácter. O Concello notificará ao interesado sobre tal circunstancia e, no seu caso, requirirá a documentación que sexa precisa para a continuación do procedemento que corresponda.2º. Cando a persona interesada presentara no Concello unha comunicación previa, sendo o réxime aplicable o da licenza, advertiráselle que non poderá efectuar a obra ou iniciar a actividade ata que obteña a preceptiva licenza. Se iniciara a obra ou a actividad requeriráselle para que proceda de inmediato a súa paralización coas advertencias propias dos procedementos de reposición da legalidade urbanística.3º. Cando a persona interesada solicitase ante o Concello unha licenza cando o réxime aplicable é o da comunicación previa, notificaráselle para sinalarlle tal feito e para que presente, no seu caso, a documentación correspondente, non podendo iniciar a obra ou desenvolver a actividade en tanto no presente a mencionada documentación.1º. Os particulares poderán presentar solicitudes de consulta previa do réxime e das condicións urbanísticas aplicables a una finca determinada, edificación ou local, así como dos actos de uso do solo e subsolo, actividades permitidas e do procedemento de tramitación aplicable para a actuación de que se trate. Igualmente poderase formular consulta por escrito sobre unha iniciativa de actividade ou obra concreta, que se acompañará dunha memoria descriptiva ou dos datos suficientes que definan as características xerais da actividade proxectada e do inmoble no que se pretenda levar a cabo ou da obra que se pretende executar.2º. Nos casos de consultas relativas a unha parcela ou edificación a solicitude deberá de vir acompañada da referencia catastral da mesma para a súa correcta identificación.3º. Sobre a consulta plantexada emitirase informe polos servizos técnios do concello que sinalará a clase e calificación do solo que corresponda á finca, polígono ou sector de que se trate, os usos e intensidades que teñan atribuídos polo planeamento, os parámetros urbanísticos que sexan de aplicación e, no seu caso, os requisitos esixidos e a documentación a aportar para a execución dunha obra, apertura dun establecemento ou inicio dunha actividade.4º. A consulta será contestada nun prazo máximo dun mes, unha vez presentada no rexistro municipal a solicitude.5º. O sentido da resposta ás consultas formuladas non terá carácter vinculante para a Administración. No será esixible licenza ou comunicación previa nos seguintes supostos: · As parcelacións urbanísticas e calquera acto de división de parcelas efectuadas a través de proxectos de compensación, reparcelación, equidistribución ou normalización de predios. · A demolición de construccións declaradas en ruina a través do pertinente expediente contraditorio, sen prexuízo da redacción dun proxecto técnico para a súa execución se a entidade das obras de demolición o require. · As obras de apuntalamento e outras medidas de seguridade urxentes, cando sexan precisas. · As obras derivadas dunha orde de execución, salvo que pola entidade das obras se esixa solicitude de licenza ou presentación de comunicación previa acompañadas do correspondente proxecto técnico. · As obras derivadas de resolucións recaídas en expedientes de reposición da legalidade urbanística que non impliquen demolición total ou parcial. · As obras de urbanización previstas nos proxectos de urbanización. · As actuacións urbanísticas promovidas polo Concello da Capela no seu propio término municipal que se entenderán autorizadas polo acordo de aprobación do proxecto logo da acreditación no expediente do cumprimento da normativa de aplicación. · As obras públicas eximidas expresamente pola lexislación sectorial ou de ordenación do territorio. As licenzas e as comunicacións previas producirán efectos entre o Concello e o suxeito a cuxa actuación se refiran, pero non alterarán as situacións xurídicas privadas entre este e as demais personas. O título habilitante que supón a concesión dunha licenza o unha comunicación previa para a realización dunha obra ou o exercicio dunha actividade entenderase outorgado deixando a salvo o dereito de propiedade e sen prexuízo do de terceiros. Estarán suxeitos a licenza municipal previa os actos de ocupación, construcción, edificación e uso do solo e do subsolo seguintes: a) As obras de edificación de nova construcción, excepto aquelas construccións de escasa entidade construtiva e sencillez técnica que non teñan, de forma eventual ou permanente, carácter residencial nin público e se desenvolvan nunha soa planta. b) As intervencións de carácter total sobre os edificios existentes ou as parciais que produzan unha variación esencial da composición xeral exterior, a volumetría ou o conxunto do sistema estrutural, ou teñan por obxecto cambiar os usos característicos do edificio. c) As intervencións en edificios declarados bens de intererese cultural ou catalogados polas súas singulares características ou valores culturais, históricos, artísticos, arquitectónicos ou paisaxísticos. d) As demolicións. e) Os muros de contención de terras. f) Os grandes movementos de terras e as explanacións. g) As parcelacións, segregacións e outros actos de división de terreos en calquera clase de solo, cando no formen parte dun proxecto de compensación ou reparcelación. h) A primera ocupación dos edificios. i) A localización de casas prefabricadas e instalacións similares, xa sean provisionais o permanentes. j) A corta de masas arbóreas ou de vexetación arbustiva en terreos incorporados a procesos de transformación urbanística entendendo por estes aqueles terreos incluídos nos ámbitos de Solo Urbanizable ou Apto para Urbanizar, de Solo Urbano Non Consolidado ou de Solo de Núcleo Rural sometido a actuación de carácter integral. k) Calquera outro acto que se sinale a través dunha disposición legal.1º. A licenza urbanística tén por finalidade comprobar que os actos relacionados no artigo anterior se axustan ao ordenamento urbanístico vixente, se o aproveitamento proxectado se axusta ao susceptible de apropiación e se as obras e usos proxectados reúnen as condicións esixibles de seguridade, salubridade, habitabilidade e accesibilidade.2º. Non se poderá iniciar a execución das obras ou dos actos pretendidos tanto non se obteña a preceptiva licenza. A intervención municipal a través da licenza urbanística non comprende o control dos aspectos técnicos relativos á seguridade estrutural das construccións, ás condicións de montaxe das instalacións ou á calidade dos elementos ou materiais empregados, cuxa responsabilidade é exclusiva do proxectista, da dirección técnica, da promotora ou da empresa constructora ou instaladora.1º. Os procedementos de tramitación das distintas licenzas urbanísticas se iniciarán mediante solicitudes cuxos modelos oficiais se publican na sede electrónica municipal. A estas solicitudes acompañaranse a documentación que corresponda en cada caso e que se relaciona igualmente na sede electrónica municipal.2º. A presentación das solicitudes e documentación requirida deberá efectuarse a través de calquera dos rexistros sinalados no artigo 38-4 da Lei 30/92, de Réxime Xurídico das Administracións Públicas e do Procedemento Administrativo Común ou telemáticamente a través da sede electrónica municipal. Se a presentación da solicitude e o resto da documentación se efectúa en soporte papel o proxecto técnico que se aporte, se é que éste fose necesario, terase que presentar tamén e en todo caso nun soporte dixital formato PDF. Se o proxecto foi visado electrónicamente por un colexio profesional que permita o acceso a súa plataforma, será suficiente coa presentación do código de proxecto e a autorización do cidadán para o acceso desde o Concello.3º. Cando se precise para a solicitude de licencia proxecto técnico éste será completo entendendo por tal o que conteña o contido tanto do chamado proxecto básico coma o de execución.1º. As solicitudes de licenzas urbanísticas se tramitarán de acordo coa lexislación reguladora do procedemento administrativo común coas especialidades contidas na lexislación local, na urbanística e na sectorial e coas contidas na presente Ordenanza Municipal.2º. A solicitude de licenza só comenzará a producir efectos dende o momento no que o correspondente escrito coa documentación completa esixida en cada caso tivera entrada no Rexistro Municipal.1º. Se os servizos municipais detectaran omisións, deficiencias ou imprecisións na solicitude ou na documentación presentada, xa no momento da súa presentación, xa posteriormente, requirirase ao solicitante para que no prazo de dez días complete, subsane ou aclare aquelas, coa indicación de que sí así non o fixera entenderaselle por desistido da súa petición, de conformidade ao previsto na lexislación reguladora do procedemento administrativo común.2º. O cómputo do prazo máximo para ditar resolución se suspenderá polo requirimento para a subsanación de deficiencias polo tempo que medie ente a notificación do requirimento e o seu efectivo cumprimento polo destinatario.3º. Se o requirimento non se leva a cabo de forma completa ou se efectúa de maneira insuficiente poderase realizar un segundo requirimiento sobre as deficiencias non correxidas cuxa non subsanación axeitada no prazo de novo concedido provocará a declaración de desistimento do peticionario sen que haxa lugar a máis requirimentos. Se antes de que se concedera a licenza se pretenderan modificacións no proxecto técnico ou documentación presentada e estas modificacións alterasen determinacións da actuación pretendida que afectasen ao aproveitamento urbanístico, altura, ocupación en pranta, forma e posición de edificio na parcela, estrutura, número de vivendas, usos, accesibilidade, habitabilidade ou afección ao entorno, o interesado deberá, previo desistimento da licenza solicitada, solicitar unha nova licenza que se tramitará de conformidade á normativa vixente na data da nova solicitude.1º. As actuacións que se pretendan realizar en terreos, construccións ou instalacións que precisen, ademais da licenza municipal, de autorizacións ou informes sectoriais doutras entidades ou administracións públicas conforme á normativa sectorial de aplicación, necesitarán da súa previa aportación para a concesión, se procede, da correspondente licenza urbanística.2º. No caso de que non se presente a preceptiva autorización ou informe sectorial o procedemento de tramitación da solicitude de licenza municipal quedará en suspenso polo tempo que medie entre a notificación do seu requirimiento e a súa efectiva presentación. Este prazo de suspensión non poderá exceder en todo caso de tres meses. Transcorrido o mesmo sen que se aportaran as autorizaciones ou informes sectoriais pertinentes acordarase, previa a súa advertencia, o arquivo das actuacións e declararase a caducidade do procedemento.3º. A mesma suspensión do procedemento producirase cando sexa este Concello o que ante unha solicitude de licenza urbanística deba solicitar autorizacións ou informes sectoriais a outras Administraciones Públicas de acordo coa lexislación sectorial de aplicación e polo tempo que medie entre a petición e a recepción da autorización ou informe. Á vista da documentación presentada e de conformidade coa normativa urbanística de aplicación, os servizos municipais emitirán informe técnico sobre o uso e a obra proxectada e posteriormente o preceptivo informe xurídico con proposta de resolución.1º. Antes de emitirse proposta de resolución favorable para a concesión de licenza de cualquera tipo de obra ou de actividade nos solos urbanos consolidados que no teñan a condición de solar nin regularizadas as vías públicas o propietario deberá ceder gratuitamente ao Concello de A CAPELA os terreos destinados a viales fóra das alineacións establecidas no planeamento, previa segregación dos mesmos se fose necesario. Esta mesma obriga deberá de cumprirse antes da presentación dunha comunicación previa urbanística ou de actividade, se se dan os mesmos elementos de feito.2º. Igualmente esta obriga do propietario terá lugar nos solos de núcleo rural cando se pretendera construir unha nova edificación ou substituir a existente.3º. Esta cesión, unha vez aceptada polo Concello de A CAPELA, formalizarase en escritura pública que será presentada nas dependencias municipais con constancia da súa inscrición no Rexistro da Propiedade.1º. Completo o expediente e formulada proposta de resolución ésta se elevará ao órgano competente para a resolución que poñerá fin ao procedemento. A resolución poderá adoptar unha das seguintes formas: concesión pura e simple da licenza, concesión da licenza condicionada ao cumprimento de determinados requisitos ou denegación da licenza. Toda resolución que denegue licenza deberá ser debidamente motivada con explícita referencia ás normas ou determinacións do planeamento que se incumpran.2º. As peticións de licenza se resolverán no prazo de tres meses contado dende a presentación da solicitude coa documentación completa no Rexistro do Concello, a excepción das peticións de licenza para división de terreos que no sexan parcelacións urbanísticas, para a primeira ocupación de edificios e para a corta de masas arbóreas ou de vexetación arbustiva ás que se refieren os apartados g), h) e j) do artigo 9 desta Ordenanza, que se resolverán no prazo dun mes contado desde o mesmo momento, sempre que non se establezan outros prazos por disposición legal.3º. Transcorridos os prazos sinalados no apartado anterior para resolver as solicitudes de licenza, coas suspensións legalmente procedentes, sen que se adopte resolución municipal expresa operará o réxime de silencio administrativo na forma legalmente establecida. En ningún caso se entenderán adquiridas por silencio administrativo positivo licenzas en contra da normativa ou do planeamento urbanístico.1º. As licenzas de edificación da nova planta ou de ampliación ou reforma de edificios existentes que se soliciten para terreos urbanos consolidados que aínda no tiveran a condición de solar ou que sendo de núcleo rural precisen de obras de acometida ás redes de servizos existentes ou de urbanización se outorgarán cando se asegure a execución simultánea da urbanización e da edificación.2º. Con carácter previo ao outorgamento da licenza deberá constituirse unha garantía por importe do 100% do custo das obras de urbanización pendentes e/ou do custo previsible de reposición das existentes que puidesen resultar afectadas con motivo da obra que se determinarán no propio proxecto técnico da edificación ou nun anexo ao mesmo. Esta garantía devolverase no mesmo acto de outorgamento da licenza de primeira ocupación cuxa concesión quedará supeditada a que se executasen total e satisfactoriamente as obrigas garantizadas. No caso de obras para as que non é necesaria a licenza de primeira ocupación, a garantía devolverase trala comunicación por parte do interesado do remate das obras con presentación de certificado final de obra de técnico competente siempre que se cumprisen total e satisfactoriamente as obrigas garantizadas.1º. As licenzas urbanísticas extinguiranse polos seguintes motivos: a) Por caducidade b) Por renuncia do titular comunicada por escrito ao Concello e declarada por este. c) Por resolución xudicial ou administrativa a través dos procedementos de revisión de oficio regulados na lexislación administrativa que anule as mismas.2º. As licenzas urbanísticas outorgaranse con suxeición a un prazo determinado de caducidade tanto para o inicio como para a finalización das obras, así como para a interrupción das mesmas. O prazo máximo para o inicio das obras é de seis meses e para o seu remate o de dous anos, contados a partir da data da notificación da resolución de concesión da licenza, non podendo interromperse as obras por un tiempo superior a seis meses.3º. Os referidos prazos poderán prorrogarse a solicitude do titular da licenza sempre que sexa formulada antes da conclusión dos mesmos e sempre que a licenza sexa conforme coa ordenación urbanística vixente no momento da concesión da prórroga. En calquera caso, a prórroga concederáselles por un prazo non superior ao inicialmente acordado.4º. Unha vez transcorridos e incumpridos calquera dos prazos mencionados anteriormente declararase a caducidade da licenza polo órgano competente para conceder a mesma, previa audiencia ao interesado.5º. A declaración de caducidade extinguirá a licenza non podéndose iniciar nen proseguir as obras salvo para traballos de seguridade e mantemento dos que se dará conta ao Concello para o seu control. Declarada a caducidade da licenza poderá solicitarse pola persoa interesada unha nova licenza que se tramitará de conformidade coa normativa urbanística vixente na data da nova solicitude. Antes do comezo das obras o titular da licenza comunicará ao Concello o nome e domicilio social da empresa construtora das mesmas. Se cambiase a empresa encargada da realización das obras o titular da licenza igualmente deberá comunicar tal circunstancia á Administración municipal.1º. No caso de obras de edificación de nova construcción, de ampliación de edificios existentes que alteren a ocupación en pranta, de muros de contención e de instalacións de casas prefabricadas e instalacións similares ás que se refire o artigo 9 desta Ordenanza será condición indispensable para o comenzo das obras que unha vez concedida a pertinente licenza se proceda ao sinalamento de aliñacións e rasantes previa súa solicitude polo interesado.2º. A solicitude de aliñacións e rasantes irá acompañada dun plano por triplicado da situación dos terreos a escala 1:500 con todos os seus datos acotados e os do entorno más próximo.3º. As aliñacións e rasantes ás que se deberá de axustar a construcción, ampliación ou instalación serán sinaladas na acta de repranteo. No acto de sinalamento de aliñacións e rasantes, que se efectuará no día e na hora sinalado polos servizos técnicos municipais, concorrerán un técnico municipal, o titular da licenza de obra e o técnico director da mesma. Estes mesmos subscribirán a continuación a acta de repranteo por triplicado, así como o plano acotado a escala 1:500 que será adxuntando á mesma.1º. Será requisito indispensable en todas as obras dispoñer, a pé de obra, de copia autorizada da licenza municipal e de copia autorizada da acta de repranteo para aquelas obras en que se necesite, de conformidade co apartado 1º do artigo 23 desta Ordenanza.1º. Se durante a execución das obras se previran ou produciran variacións que alteraran o proxecto técnico ou a documentación sobre os que se baseou a licenza outorgada nalgún dos parámetros relacionados no artigo 15 desta Ordenanza, o titular estará obrigado a solicitar unha nova licenza que ampare as mesmas.2º. As modificacións de detalle que durante a execución das obras non alteren os parámetros urbanísticos da licenza outorgada relacionados no artigo 15 desta Ordenanza, deberán documentarse cunha memoria e, no seu caso, planos que se aportarán xunto á solicitude da licenza de primeira ocupación, se esta fora necesaria, ou directamente unha vez concluídas as obras e nos que quedarán perfeitamente recollidas, descritas e identificadas as variacións de detalle introducidas, 1º. Dentro dos dez días seguintes á conclusión dunha obra o titular da licenza deberá: · Retirar os materiais sobrantes e os andamios, valos e barreiras. · Construir o repoñer o andar definitivo das beirarrúas. · Repoñer ou reparar o pavimento da calzada ou praza, arbolado ou zona verde, conduccións ou redes do servizo e cantos outros elementos urbanísticos resultasen afectados polas obras de construción, e non estiveran xa repostos ou reparados. Subsidiariamente destas obrigas responderá o propietario do solo no que se executase a obra se non coincide co titular da licenza.2º. Nos casos de obras de edificación de nova construcción sometidas a licenza e nos casos de intervencións de carácter total ou parcial en edificios existentes sometidos igualmente a licenza o titular da mesma deberá solicitar a preceptiva licenza de primeira ocupación unha vez concluídas as obras.1º. A licenza de primeira ocupación esixirase para a utilización dos edificios aos que se refire o apartado 2º do artigo 26 desta Ordenanza.2º. A licenza de primeira ocupación ten como obxecto comprobar que as obras están completamente rematadas e se axustan á licenza de obras outorgada así como ás condicións que se puideran impoñer na mesma e que, no seu caso, o promotor cumpriu o compromiso de realizar simultáneamente e con arreglo ao proxecto de urbanización ou proxecto técnico a urbanización esixida.3º. O titular da licenza de obras solicitará a licenza de primeira ocupación acompañando a súa solicitude o certificado final da obra e, no seu caso, da urbanización expedido por técnico competente no que conste que as obras están completamente rematadas e que se axustan á licenza outorgada ou, no seu caso ao proxecto de urbanización. Igualmente acompañarase a dita solicitude xustificante de solicitar a alta no Catastro.4º. Comprobada a documentación aportada, polos servizos técnicos municipais procederase a inspeccionar as obras de edificación e, no seu caso, de urbanización executadas. En ningún caso se poderá conceder licenza de primeira ocupación a edificación algunha se a obra urbanizadora esixida non está debidamente concluída e por iso apta para a súa recepción. A concesión da licenza de primeira ocupación implicará a previa ou simultánea recepción da obra urbanizadora que no seu caso se tivera que executar.5º. Si se comproba que as obras de edificación ou urbanización no se atopan completamente finalizadas ou non se cumprisen as obrigas de reposición relacionadas no artigo 26-1 desta Ordenanza suspenderase o procedemento e requirirase a execución das obras necesarias para a correcta finalización das mesmas.6º. A terminación das obras sen axustarse aos términos da licenza concedida ou, no seu caso, do proxecto de urbanización aprobado dará lugar á denegación da licenza de primeira ocupación e á incoación do pertinente procedemento para a reposición da legalidade infrinxida, sen prexuízo da incoación do procedemento sancionador correspondente.7º. Para a conexión dos servizos de abastecemento de auga, saneamento, electricidade, gas, telefonía ou outro servizo propio de edificacións será necesaria a concesión da licenza de primeira ocupación. En base a iso, as empresas ou entidades subministradoras de tales servizos esixirán a licenza de primeira ocupación para a contratación dos mesmos. O Concello de A CAPELA, previa a audiencia ao interesado, poderá ordenar o corte do subministro contratado sen a existencia previa da licenza de primeira ocupación.1º. Están suxeitos ao réxime de intervención municipal de comunicación previa todos os actos de ocupación, construción, edificación e do uso do solo e subsolo non suxeitos a licencia e polo tanto non relacionados no artigo 9 da presente Ordenanza, ademáis e en todo caso, dos que así se establezan nas Leis.2º. Tamén se someten ao réxime de comunicación previa os cambios de titularidade de calquera acto de uso do solo ou subsolo xa esté autorizado por licencia urbanística ou por comunicación previa, debendo de comunicalo por escrito ao Concello quen vaia a exercer a nova titularidade.1º. A presentación dunha comunicación previa constitúe título habilitante para o inicio dos actos de uso do solo e do subsolo que se comunican unha vez que transcorra o prazo de quince días hábiles contado a partir da data da súa entrada, con toda a documentación completa, no Rexistro Municipal, sen prexuízo das posteriores facultades de comprobación, control e inspección por parte do Concello da Capela.2º. Dentro do prazo dos quince días hábiles sinalado no apartado anterior o Concello da CAPELA poderá declarar completa a documentación presentada ou requirir a subsanación das deficiencias que presente a mesma, en cuxo caso quedará sin efecto dito prazo para o inicio das obras que se reiniciará unha vez presentada a documentación requirida ou coas deficiencias subsanadas.3º. A presentación dunha comunicación previa non surtirá efectos nos seguintes casos: a) Cando a comunicación previa se presente sen os documentos que a deben acompañar ou sen a cesión do solo á que se refire o apartado 1º do artigo 18 da presente Ordenanza. b) Cando o acto pretendido que se comunica ao Concello está suxeito a licenza municipal. c) Cuando para a execución das obras foran preceptivos informes ou autorizacións previas doutros organismos públicos que non se adxuntan no momento de presentar a comunicación. d) Cando a actuación pretendida sexa contraria á normativa de aplicación.4º. A inexactitude, falsidade ou omisión, de carácter esencial, en calquera dato, manifestación ou documento que se acompañe á comunicación previa comportará, logo da audiencia ao interesado, a declaración de ineficacia da comunicación efectuada e a imposibilidade de iniciar ou de continuar co exercicio do dereito a executar as obras desde o momento en que se coñeza, sen prexuízo das responsabilidades administrativas, penais ou civís a que tivera lugar.1º. Os técnicos asinantes da documentación técnica que se acompaña a unha comunicación previa son responsables da súa calidade e do seu axuste ás ás normas que sexan aplicables en cada caso.2º. Os técnicos asinantes de certificacións ou declaracións que se acompañan a unha comunicación previa serán responsables da exactitude e da veracidade do seu contido.3º. O titular dos dereitos derivados dunha comunicación previa está obrigado a executar as obras nas condicións contidas na documentación presentada.1º. No prazo dos quince días hábiles seguintes ao da presentación dunha comunicación previa urbanística a actuación municipal circunscribirase estritamente á comprobación da integridade formal e da suficiencia legal da documentación presentada para poder declarar a mesma completa a efectos de poder iniciar as obras comunicadas, pero non implicará análisis sobre o seu contido nin comprobación do cumprimento dos requisitos esixidos pola normativa e o planeamento urbanístico que serán realizados posteriormente, sen prexuízo de que se poidan realizar igualmente en dito prazo.2º. En ningún caso a intervención municipal sobre a comunicación previa controlará os aspectos técnicos relativos á seguridade estrutural das construcións, as condicións de montaxe das instalacións ou a calidade dos elementos ou materiais empregados, cuxa responsabilidade é exclusiva do proxectista, da dirección técnica, do promotor ou da empresa construtora ou instaladora. Os actos de control e intervención da Administración municipal nos supostos previstos no artigo 28 da presente Ordenanza axustaranse ao seguinte procedemento: a) A comunicación previa deberá efectuarse nos modelos oficiais que se publican na sede electrónica municipal ou a través de plataformas habilitadas ao efecto pola Administración Autonómica ou a Administración Xeral do Estado. A estas solicitudes se acompañará a documentación que corresponda en cada caso e que se relaciona igualmente na sede electrónica municipal. b) A comunicación previa formularase a instancia de cualquera persoa interesada en iniciar unha obra ou a través de representante autorizado, e poderá presentarse en calquera dos rexistros sinalados no artigo 38-4 da Lei 30/1992, de Réxime Xurídico das Administracións públicas e do Procedemento Administrativo Común, telemáticamente a través da sede electrónica municipal ou a través de plataformas habilitadas ao efecto pola Administración Autonómica ou a Administración Xeral do Estado. Se a presentación da solicitude e o resto da documentación se efectúa en soporte papel o proxecto técnico que se aporte, se é que éste fose necesario, terase que presentar tamén e en todo caso nun soporte dixital formato PDF. Se o proxecto fose visado electrónicamente por un colexio profesional que permita o acceso a súa plataforma, será suficiente coa presentación do código do proxecto e a autorización do cidadán para o acceso desde o concello. c) A presentación do impreso normalizado acompañado de todos os documentos esixidos no Rexistro Municipal de A CAPELA, determinará a iniciación do procedemento, rexíndose a misma, así como a ordenación, instrución e remate deste polas disposicións do Titulo VI da Lei 30/1992, de Réxime Xurídico das Administracións Públicas e do Procedemento Administrativo Común ou norma que a substitúa. d) O promotor dos actos de uso do solo e do subsolo deberá de comunicar ao Concello de A CAPELA a intención de levalos a cabo cunha antelación mínima de quince días hábiles ao da data en que pretenda levar a cabo ou comezar a súa execución. Presentada a comunicación previa, a súa tramitación axustarase ás seguientes regras: 1. Cando a actuación comunicada posea toda a documentación esixida, a comunicación previa producirá plenos efectos xurídicos, polo que, unha vez transcorrido o prazo de quince días hábiles sinalado no apartado 1º do artigo 29 desta Ordenanza, será título habilitante para o inicio dos actos de uso do solo e do subsolo suxeitos a ela, sen prexuízo das posteriores facultades de comprobación, control e inspección. Neste caso engadirase á comunicación previa dilixencia da Dependencia administrativa instrutora pola que se declarará completa a documentación presentada o que permitirá que os técnicos municipais comproben o seu contido e o cumprimento dos requisitos esixidos pola normativa de aplicación e poidan cursar visita de inspección á obra para comprobar se se axusta á documentación presentada e á normativa aplicable.2. Cando a comunicación presentada e /ou a documentación que con ela se acompaña sexa insuficiente ou incorrecta, dentro do prazo dos quince días seguintes á súa presentación, requirirase á persoa interesada para que se absteña de iniciar a súa actuación concedéndoselle un prazo de dez días para subsanar as deficiencias detectadas, coa indicación de que se así non o fixese se lle terá por desistido da súa comunicación arquivándose o expediente sen máis trámite de conformidade ao previsto na lexislación reguladora do procedemento administrativo común, e sen prexuízo, no seu caso, da tramitación dos correspondentes procedementos de reposición da legalidade e sancionador. Neste prazo de quince días para o inicio da obra quedará sen efecto debendo de reiniciarse como sinala o artigo 29-2 desta Ordenanza.3. Transcorrido o prazo de quince días hábiles desde a presentación da comunicación previa sen que se requira ao interesado a corrección de posibles deficiencias que puideran existir, poderanse iniciar as obras comunicadas, sen que a inactividade da Administración implique enmenda dos defectos ou irregularidades que presente o contido da comunicación ou da documentación que se lle adxunta nin os que poida presentar a obra ou a actuación obxecto de comunicación.4. Se unha vez declarada completa a documentación presentada e trasladada aos técnicos municipais para a súa comprobación se detectara que o contido desta non se axusta á normativa de aplicación ou ao planeamento urbanístico en vigor dictarase resolución notificando esta circunstancia ao comunicante e indicando que debe de absterse de iniciar a obra ou, no seu caso, que debe de suspender de inmediato a súa execución, incoándose expediente de reposición da legalidade coa audiencia pertinente ao interesado. As actuacións que se pretendan realizar en terreos, construccións ou instalacións que precisen de autorizacións ou informes sectoriais doutras entidades ou administracóns públicas, conforme á normativa sectorial de aplicación, necesitarán da súa aportación coa comunicación previa que se presente. Nos supostos nos que non se presente a preceptiva autorización ou informe sectorial a comunicación previa non producirá efecto algún non podéndose por elo iniciar a obra pretendida.1. As obras que se comunican deberán de iniciarse no prazo máximo de seis meses contado a partir do día seguinte a aquel no que remate o prazo de quince días sinalado no apartado 1º do artigo 29 da presente Ordenanza e deberán de ser rematadas no prazo máximo dun ano contado a partir da mesma data 2º. Os referidos prazos poderán prorrogarse a través dunha nova comunicación na que así se indique sempre que sexa formulada antes da conclusión dos mesmos e sempre que as obras sexan conformes coa ordenación urbanística vixente no momento no que se comunique a prórroga do prazo. En calquera caso, a prórroga non poderá ser por prazos superiores aos establecidos no apartado anterior para o inicio e finalización das obras.1º. O título habilitante para o exercicio dos dereitos derivados das comunicacións previas extinguirase polas mesmas causas que as establecidas para as licenzas urbanísticas. No caso da colocación de carteis ou valos publicitarios o título habilitante extinguirase aos dous anos contados a partires do día seguinte a aquel no que remate o prazo de quince días sinalado no apartado 1º do artigo 29 da presente Ordenanza. Este prazo poderase prorrogar por outro periodo de igual duración logo dunha nova comunicación previa que así o indique que se presentará antes da conclusión daquel, e sempre que a instalación sexa conforme coa ordenación urbanística vixente no momento en que se comunique a prórroga do prazo. Rematada a vixencia desta instalación o seu promotor deberá desmontar a mesma no prazo máximo dun mes.2º. Unha vez transcorridos e incumpridos calesqueira dos prazos mencionados no artigo anterior declararase a caducidade da comunicación previa, previa audiencia ao interesado.3º. A declaración de caducidade extinguira os efectos da comunicación previa, non podéndose iniciar nin proseguir as obras salvo para traballos de seguridade e mantemento dos que se dará conta ao Concello para o seu control. Declarada a caducidade da comunicación previa poderá presentarse pola persona interesada unha nova que se tramitará de conformidade coa normativa e ordenación urbanística vixentes na data da nova presentación. Se as obras que se comunican se refiren á construción de peches de parcela que lindan con vía pública, antes do inicio da obra deberá solicitarse polo interesado neste Concello que se fixe sobre a parcela a alineación e o retranqueo do peche con respecto ao vial público. Para tales efectos se levantará un acta de repranteo que se subscribirá por duplicado polo comunicante da obra e o técnico municipal. Será requisito indispensable en todas as obras dispor, a pé de obra, de copia autorizada da comunicación previa co selo do Rexistro de Entrada municipal e de copia autorizada da acta de replanteo para as obras ás que se refire o artigo anterior desta Ordenanza. As características e dimensións das obras que se executen non excederán das comunicadas, considerándose como infracción urbanística calquera extralimitación na que se incorra. Cando se pretendan realizar modificacións durante a execución da obra debese comunicar de novo tal feito ao Concello, cos mesmos requisitos da comunicación inicial.1º. A comunicación previa de obras non supón autorización para a ocupación da vía pública ou outros espazos públicos con materiais de construción, andamios, maquinaria, grúas o cualquera ferramenta ou instrumento xa que esto deberá ser obxecto da correspondente solicitude de licenza para a súa autorización, se procede.2º. Dentro dos cinco días seguintes á conclusión dunha obra o comunicante da mesma deberá: · Retirar os materiais sobrantes e os andamios, valos e barreiras. · Repoñer ou reparar o pavimento das beirarrúas, calzada ou praza, arbolado ou zona verde, conducións ou redes de servizo e cantos outros elementos urbanísticos resultasen afectados polas obras executadas se non os tivera xa reposto ou reparado. Subsidiariamente destas obrigas responderá o propietario do solo no que se executara a obra senón coincide co comunicante da mesma.1º. Estarán sometidas ao procedemento de comunicación previa a instalación, implantación, apertura ou exercicio de calquera actividade económica, empresarial, profesional, industrial ou comercial que se leve a cabo no termo municipal de A CAPELA a excepción das actividades recreativas e espectáculos públicos a os que se refire o Capítulo II do Título III desta Ordenanza.2º. Tamén se someten ao réxime de comunicación previa os cambios de titularidade de calquera actividade ou establecemento xa esté autorizado por licenza ou xa esté sometido ao réxime de comunicación previa, debendo de comunicalo por escrito ao Concello que vaia a exercer a nova titularidade.1º. A comunicación previa presentada cumprindo con todos os requisitos constitúe título habilitante para o inicio da actividade ou apertura do establecemento que se comunica, polo que unha vez rexistrada de entrada neste Concello a comunicación previa con toda a documentación completa o titular da actividade poderá comezar a exercela, sen prexuízo das facultades de comprobación, control e inspección que ao Concello de A CAPELA lle corresponden.2º. A presentación dunha comunicación previa no surtirá efectos nos seguintes casos: a) Cando a comunicación previa se presente sen os documentos que a deben acompañar para cada caso ou sen a cesión do solo á que se refire o apartado 1º do artigo 18 da presente Ordenanza. b) Cando a actividade pretendida que se comunica está suxeita a licenza municipal. c) Cando para o inicio da actividade foran preceptivos informes ou autorizacóns previos doutros organismos públicos que non se adxuntan no momento de presentar a comunicación. d) Cando a actividade pretendida sexa contraria á normativa de aplicación. e) Cando a actividade pretendida leve aparellada a necesidade de obra previa e ésta no fose comunicada ou careza de licenza se fose necesaria.3º. O incumprimento das condicións da comunicación previa ou dos requisitos sinalados na lexislación de aplicación ou nesta Ordenanza determinará a imposibilidade de seguir exercendo a actividade. A resolución que declare estas circunstancias ordenará a inmediata suspensión da actividade exercida e incoará o pertinente expediente para a reposición da legalidade infrinxida.4º. A inexactitude, falsidade ou omisión, de carácter esencial, en cualquera dato, manifestación ou documento que se acompañe à comunicación previa comportará, logo da audiencia ao interesado, a declaración de ineficacia da comunicación efectuada e a imposibilidade de exercer o dereito ou a actividade afectada desde o momento en que se coñece, sen prexuízo das responsabilidades administrativas, penais ou civís a que houbera lugar.1º. Os técnicos asinantes da documentación técnica ou das certificacións ou declaracións que se acompañan a unha comunicación previa de actividade serán responsables co alcance recollido nos apartados 1º e 2º do artigo 30 da presente Ordenanza.2º. O titular dos dereitos derivados dunha comunicación previa está obrigado a exercer a actividade nas condicións contidas na documentación presentada. Os actos de control e intervención da administración municipal nas actividades suxeitas a comunicación previa axustaráse ao seguinte procedemento: a) A comunicación previa deberá efectuarse no modelo normalizado que se publica na sede electrónica municipal ou a través de plataformas habilitadas ao efecto pola Administración Autonómica ou a Administración Xeral do Estado. b) A estas solicitudes acompañarase a documentación que corresponda en cada caso e que se relaciona igualmente na sede electrónica municipal. c) A comunicación previa formularase a instancia de calquera persoa interesada en iniciar unha actividade ou a través de representante autorizado, e poderá presentarse en calquera dos rexistros sinalados no artigo 38-4 da Lei 30/1992, de Réxime Xurídico das Administracións Públicas e do Procedemento Administrativo Común ou telemáticamente a través da sede electrónica municipal ou a través de plataformas habilitadas ao efecto pola Administración Autonómica ou a Administración Xeral do Estado. d) A presentación do impreso normalizado acompañado de todos os documentos esixidos no Rexistro Municipal do concello determinará a iniciación do procedemento, rexíndose a mesma, así como a ordenación, instrucción e remate deste polas disposicións do Titulo VI da Lei 30/1992, de Réxime Xurídico das Administracións Públicas e do Procedemento Administrativo Común ou norma que a substitúa. Unha vez rexistrada de entrada unha comunicación previa de actividade o Concello analizará a mesma e a documentación que con ela se presenta seguindose as seguintes regras na súa tramitación: 1. Cando a actividade comunicada veña acompañada de toda a documentación esixida para cada caso, a comunicación previa producirá plenos efectos xurídicos dende a data da súa presentación constituíndose no titulo habilitante para o inicio da actividade ou apertura do establecemento co alcance previsto no artigo 42-1 desta Ordenanza. Neste caso engadirase á comunicación previa dilixencia da Dependencia administrativa instrutora pola que se declarará completa a documentación presentada o que permitirá que os técnicos municipais comproben o seu contido, o cumprimento na mesma dos requisitos esixidos pola normativa de aplicación e poidan cursar visita de inspección ao establecemento para comprobar se se axusta á documentación presentada e á normativa.2. No caso de que non se presente a documentación esixida, o Concello requirirá ao interesado para que proceda no prazo de 10 días a subsanar as deficiencias detectadas, coa indicación de que senon o fixese terase por desistido da súa comunicación, arquivándose o expediente sen mais trámite, con arreglo ao previsto na lexislación reguladora do procedemento administrativo común, e debendo de proceder ao peche da actividade se a iniciase. Igual se actuará se a documentación presentada fora a esixida pero nela se detectaran imprecisións ou deficiencias de escasa entidade.3. Se unha vez declarada completa a documentación presentada e trasladada esta aos técnicos municipais para a comprobación do seu contido, se detectara que éste non se axusta á normativa de aplicación ou ao planeamento urbanístico en vigor, ditarase resolución notificando esta circunstancia e dispoñendo a suspensión inmediata da actividade e a incoación de expediente de reposición da legalidade coa audiencia pertinente ao interesado. As actividades que se pretendan levar a cabo que precisen de autorizacións ou informes sectoriais doutras entidades ou Administracións públicas ou de declaración de incidencia ambiental necesitarán da súa aportación coa comunicación previa que se presente. Nos supostos en que non se presente a preceptiva autorización ou informe sectorial ou declaración de incidencia ambiental coa comunicación previa ésta non producirá ningún efecto non se podendo por iso iniciar ou exercer a actividade pretendida. Se para o desenvolvemento dunha actividade sometida a comunicación previa é precisa a realización dunha obra, a documentación que se esixe que se acompañe á comunicación previa de actividade presentarase coa comunicación previa da obra ou coa solicitude de licenza de obra se esta procederá. Unha vez concluída a obra presentarase a comunicación previa para o inicio da actividade ou apertura do establecemento.1º. A actividade que se comunica deberá de iniciarse no prazo máximo de seis meses contado a partir do día seguinte ao da presentación no rexistro municipal da comunicación previa con toda a documentación esixida ou da comunicación previa para o inicio da actividade se houbese obras.2º. O referido prazo poderá prorrogarse a través dunha nova comunicación na que así se indique sempre que se presente antes da conclusión daquel, que sexa por un prazo non superior ao indicado no apartado anterior e que a actividade sexa conforme coa ordenación urbanística e normativa vixentes no momento no que comunique a prórroga do prazo.1º. O título habilitante para o exercicio dos dereitos derivados das comunicacións previas extinguirase polas mesmas causas que as establecidas para as licenzas de actividade.2º. O título habilitante que comporta a presentación dunha comunicación previa de actividade con toda a documentación requirida poderá declararse caducado nos seguientes casos: a) Cando non se inicie a actividade nos seis meses seguintes á data de rexistro de entrada municipal da comunicación previa debidamente formulada. b) Cando non se realice a actividade por un tiempo ininterrumpido superior a un ano.3º. En todo caso a declaración de caducidade dunha comunicación previa realizarase a través da instrución do pertinente expediente con audiencia ao interesado.4º. A declaración de caducidade extinguirase aos efectos da comunicación previa, non podéndose iniciar nin proseguir a actividade ata que se presente unha nova comunicación previa axustada á normativa e á ordenación urbanística en vigor. Será requisito necesario en todos os establecementos ou actividades dispor nun lugar visible de copia autorizada da comunicación previa co selo do Rexistro de entrada municipal. Cando se vaia producir calquera modificación nas condicións ou características da actividade ou do establecemento deberase de comunicar previamente tal feito ao Concello cos mesmos requisitos que na comunicación inicial. Se ben a apertura de establecementos públicos para actividades recreativas ou para espectáculos públicos ou a organización destes últimos están sometidas ao réxime de comunicación previa previsto na Lei e na presente Ordenanza, as seguintes actividades, en atención á concorrencia de razóns de interese xeral, precisarán para o seu exercicio da obtención previa de licenza municipal: 1. A apertura de establecementos e a celebración de espectáculos públicos ou actividades recreativas que se desenvolvan en establecementos públicos cunha capacidade superior a 500 personas, ou que presenten unha especial situación de risco, de conformidade co disposto na normativa técnica en vigor.2. A celebración de espectáculos e actividades extraordinarias e, en todo caso, os que requiran a instalación de escenarios e estruturas móbiles.3. A celebración de espectáculos públicos e actividades recreativas ou deportivas que se desenvolvan ademáis deste termo municipal noutro colindante.4. A celebración de espectáculos e festexos taurinos.5. A apertura de establecementos e a celebración de espectáculos públicos ou actividades recreativas cando a súa normativa específica esixa a concesión de autorización.1º. A licenza de actividade ten por finalidade comprobar que as actividades relacionadas no artigo anterior se axustan ao ordenamento urbanístico e que reúnen as condicións esixibles de seguridade, salubridade e accesibilidade.2º. Non se poderá iniciar ninguna actividade sometida ao réxime de licenza sen que previamente se obtivese a mesma. A intervención municipal a través da licenza de actividade non comprende o control dos aspectos técnicos relativos á seguridade estrutural e condicións de montaxe das instalacións ou á calidade dos elementos e materiais empregados, cuxa responsabilidade é exclusiva do proxectista, da dirección técnica, da promotora ou da empresa instaladora.1º. Con anterioridade á apertura dun establecemento público ou ao inicio dun espectáculo público ou actividade recreativa relacionados no artigo 52 da presente Ordenanza, o que vaia exercer a súa titularidade ou encargarse da súa organización deberá presentar no Concello unha solicitude de licenza cuxo modelo oficial se publica na sede electrónica municipal ou a través de plataformas habilitadas ao efecto pola Administración Autonómica ou a Administración Xeral do Estado. A estas solicitudes acompañarase a documentación que corresponda en cada caso e que se relaciona igualmente na sede electrónica municipal.2º. A presentación das solicitudes e documentación requerida deberá efectuarse a través de calquera dos rexistros sinalados no artigo 38-4 da Lei 30/92, de Réxime Xurídico das Administracións Públicas e do Procedemento Administrativo Común, telemáticamente a través da sede electrónica municipal ou a través de plataformas habilitadas ao efecto pola Administración Autonómica ou a Administración Xeral do Estado. Se a presentación da solicitude e o resto da documentación se efectúa en soporte papel o proxecto técnico que se aporte, se é que éste fose necesario, terase que presentar tamén e en todo caso nun soporte dixital formato PDF. Se o proxecto fose visado electrónicamente por un colexio profesional que permita o acceso a súa plataforma, será suficiente coa presentación do código de proxecto e a autorización do cidadán para o acceso desde o concello.1º. As solicitudes de licenzas de actividade tramitaranse de acordo coa lexislación reguladora do procedemento administrativo común coas especialidades contidas na lexislación local, na urbanística e na sectorial e coas contidas na presente Ordenanza Municipal.2º. A solicitude de licenza só comezará a producir efectos desde o momento en que o correspondente escrito coa documentación completa esixida en cada caso tivera entrada no Rexistro Municipal. Se os servizos municipais detectaran omisións, deficiencias ou imprecisións na solicitude de licenza ou na documentación con ela presentada estarase ao establecido no artigo 14 da presente Ordenanza. Se antes de que se concedera a licenza se pretenderan modificacións no proxecto técnico ou documentación presentada e estas modificacións alterasen determinacións da actividade pretendida que afectasen á seguridade, salubridade ou accesibilidade, o interesado deberá, previo desistimiento da licenza solicitada, solicitar uhha nova licenza que se tramitará de conformidade á normativa vixente na data da nova solicitude.1º. As actividades que precisen, ademais da licenza municipal, de autorizacións ou informes sectoriais doutras entidades ou Administracións Públicas ou de declaración de incidencia ambiental conforme á normativa sectorial de aplicación, necesitarán da súa previa aportación para a concesión, se procede, da correspondente licenza de actividade.2º. No caso de que no se presente a preceptiva autorización ou informe sectorial ou declaración de incidencia ambiental estarase ao previsto no apartado 2º do artigo 16 da presente Ordenanza. Á vista da documentación presentada e de conformidade coa normativa de aplicación, os servizos municipais emitirán informe urbanístico sobre o uso e as obras proxectadas e informe correspondente ás instalacións e sobre o cumprimento da normativa sectorial de aplicación. Concluídas as actuacións emitirase o preceptivo informe xurídico con proposta de resolución.1º. Completado o expediente e formulada proposta de resolución esta elevarase ao órgano competente para a resolución que poña fin ao procedemento. A resolución poderá adoptar unha das seguintes formas: concesión pura e simple da licenza, concesión da licenza condicionada ao cumprimento de determinados requisitos ou denegación da licenza. Toda resolución que denegue licenza deberá de ser debidamente motivada con explícita referencia ás normas ou ás determinacións do planeamento urbanístico que se incumpran.2º. A tramitación da solicitude de licenza non poderá exceder de tres meses contados desde a presentación da solicitude coa documentación anexa completa no Rexistro do Concello ata a resolución municipal. Os requirimientos de documentación, subsanación de deficiencias ou imprecisións e de informes ou autorizacións sectoriais suspenderán o prazo establecido para a resolución do solicitado, que volverá a computarse tras a súa aportación.3º. O transcurso do prazo de tres meses establecido para a concesión da licenza de actividade determinará a súa adquisición por silencio administrativo se consta aportada a documentación completa esixida e a pretensión se axusta á normativa de aplicación ao tempo da solicitude.1º. Se para o desenvolvemnto dunha actividade sometida a licencia é precisa a realización dunha obra igualmente sometida ao réxime de licenza se solicitarán simultáneamente e concederanse nun único acto administrativo, sen prexuízo da formación e tramitación simultánea de pezas separadas para cada intervención administrativa. A proposta de resolución da solicitude de licenza de actividade terá prioridade sobre a correspondente á licenza urbanística. Se procede denegar a primeira, se lle notificará así ao interesado e non será necesario resolver sobre a segunda.2º. Se a actividade pretendida se atopa sometida ao réxime de licenza e fora precisa para a súa posta en marcha a realización de obras que se atopan sometidas ao réxime de comunicación previa, esta última presentarase simultáneamente coa solicitude da licenza de actividade pero non adquirirá eficacia en tanto no se obteña a preceptiva licenza que habilite a implantación da actividade. En ningún caso a execución de obras en rexime de comunicación previa vinculadas ao desenvolvemento dunha actividade sen obterse licenza para a mesma xerará responsabilidade da administración municipal.3º. Unha vez concluídas as obras, xa estén sometidas ao réximen de licenza ou ao de comunicación previa, presentarase no Concello comunicación previa para o inicio da actividade.1º. A actividade á que se lle concede licenza deberá de iniciarse no prazo máximo de seis meses contado a partir da data da notificación da resolución de concesión da licenza ou contado a partires da data de presentación no rexistro municipal da comunicación previa para o inicio da actividade se houbese obras.2º. As licenzas dos establecementos abertos ao público concedense por tempo indefinido, salvo que unha disposición ou a propia licenza establezan expresamente o contrario, e sen prexuízo dos efectos dos controis e das revisións periódicas a que sexan sometidos tales establecementos.3º. As licenzas para a celebración de espectáculos públicos ou actividades recreativas terán a misma vixencia que a dos espectáculos ou actividades autorizados. As licenzas de actividade extinguiranse polos seguintes motivos: a) Por caducidade. b) Por revocación. c) Por renuncia do titular comunicada por escrito ao Concello e declarada por este. d) Por finalizar o espectáculo público ou a actividade recreativa para os que se concediu a licenza. e) Por cumprimento do prazo a que está sometido o espectáculo público ou a actividade recreativa se así se establecese na licenza. f) Por resolución xudicial ou administrativa a través dos procedementos de revisión de oficio regulados na lexislación administrativa.1º. Poderá declararse a caducidade das licenzas de actividade nos seguintes supostos: a) Cando non se inicie a actividade nos seis meses seguintes contados a partir da data de notificación da licenza ou a partir da data de presentación no Rexistro municipal da comunicación previa para o inicio da actividade se houbese obras. b) Cando non se realice a actividade por un tempo ininterrumpido superior a un ano. O prazo para o inicio da actividade poderá prorrogarse a través dunha comunicación previa na que así se indique sempre que se presente antes da conclusión daquel, que sexa por un prazo non superior a seis meses e que a actividade sexa conforme coa ordenación urbanística e normativa vixentes no momento no que se comunique a prórroga do prazo.2º. A declaración de caducidade dunha licenza de actividade realizarase a través da instrucción do pertinente expediente con audiencia ao interesado.3º. A declaración de caducidade extinguirase aos efectos da licenza de actividade, non podéndose iniciar nin proseguir a actividade ata que se solicite e obteña unha nova licenza axustada á normativa e á ordenación urbanística vixentes.4º. As licenzas de actividade poderanse revocar nos seguintes supostos: a) Por incumprimento das condicións ou requisitos en virtude dos cales foron outorgadas. b) Por modificarse substancialmente ou desaparecer as circunstancias que determinaron o seu outorgamento, ou sobrevir outras novas que no caso de existiren comportaría a súa denegación. c) Por sanción de conformidade co disposto na Lei 9/2013, do emprendemento da competitividade económica de Galicia ou norma que a substitúa. d) Por falta de adaptacións aos novos requirimentos establecidos polas normas dentro dos prazos previstos con esta finalidade.5º. A revocación será declarada después da tramitación do pertinente expediente con audiencia ao interesado.6º- Tanto a declaración de caducidade como a revocación das licenzas de actividade non xerarán dereito a indemnización. Será requisito necesario en todos os establecementos ou lugares nos que se exerza actividade sometida a licenza dispor en lugar visible de copia autorizada da licenza de actividade concedida. Calquera modificación nas condicións ou características da actividade ou do establecemento sometido a licenza municipal requirirá da previa solicitude obtención de licenza para iso.1º. A Administración municipal está obrigada a exercer de forma permanente e continuada as funcións de comprobación, vixiancia, control e inspección sobre as obras e actividades que se realicen no termo municipal, xa estean suxeitas ao réxime de comunicación previa xa o estén ao réxime de licenza, para verificar a efectiva adecuación das mesmas á normativa que lle resulte de aplicación, sen prexuízo dos procedementos de reposición da legalidade e sancionador que, no seu caso, podan iniciarse.2º. O persoal municipal adscrito ás funcións de control, inspección e vixiancia urbanística, no exercicio das súas función, terá a consideración de axente da autoridade e gozará do estatuto regulado na lexislación urbanística.3º. A Administración municipal poderá en calquera momento, de oficio, a petición razoada doutras Administracións ou por denuncia, efectuar visitas de control e inspección das obras, establecementos e actividades reguladas nesta Ordenanza desde que se presenten as comunicacións previas ou se outorguen as pertinentes licenzas.1º. Nas comunicacións previas de obras ou de actividades a actuación de control iniciarase coa comprobación do contidos da documentación aportada.2º. Á marxe do control documental indicado no apartado anterior, a Administración municipal procederá, a través dos funcionarios habilitados ao efecto, á inspección das obras, establecementos e actividades suxeitos á presente Ordenanza ao obxecto de verificar a súa adecuación ás comunicacións previas presentadas e/ou ás licenzas outorgadas e á normativa que lles sexa de aplicación, levantando acta de comprobación.3º. A acta de comprobación é aquel documento que se expide co fin de recoller o resultado das actuacións de inspección e de verificación do cumprimento dos requisitos esixidos e expedirase por duplicado sendo asinadas polo personal inspector e, no seu, pola persoa ante a que se expida á que se lle entregará un exemplar da mesma. Cando esta persona se negase a subscribila farase constar dita circunstancia.4º. As actas de comprobación ostentan o carácter de documento público, gozan e presunción de veracidade e constitúen proba dos feitos reflexados nelas sen prexuízo das probas que en defensa dos seus dereitos poidan presentar as personas interesadas.5º. Si levantado acta de comprobación se detectara que a obra ou actividade se está exercendo ou se executase sen axustarse ás determinacións sinaladas na licenza ou na comunicación previa, emitirase informe con proposta de resolución dispoñendo a suspensión inmediata de ditos actos, se estos se estiveran executando, e a incoación de expediente de reposición da legalidade, sen prexuízo do sancionador.6º. Non obstante o establecido no apartado anterior se a acta de comprobación é dunha actividade con comunicación previa presentada ou con licenza de actividade outorgada e nela reflexaranse incumprimentos das determinacións da documentación técnica comunicada ou á que se lle concedeu licenza que son correxibles sen requerir elaboración dunha nova documentación técnica, emitirase con proposta de resolución concedendo un prazo de 15 días para a corrección das deficiencias detectadas. Transcorrido dito prazo sen que se corrixan tales deficiencias e así se faga constar nunha nova acta de comprobación adoptaranse as medidas previstas no anterior deste artigo.7º. O feito de que se levante acta de comprobación no obsta para que o Concello, no exercicio das facultades de control e inspección que ten atribuídas, realice con posterioridade as visitas de comprobación que estime oportunas. Toda acta de comprobación terá o seguinte contido mínimo: a) Identificación da obra e/ou do establecemento e actividade. b) Identificación da persoa promotora da obra ou da actividade e, no seu caso da persoa con quen se entenden as actuacións e o carácter co que intervén xa sexa construtor, propietario arrendatario ou técnico. c) Funcionario que realiza a actuación de control e data da súa realización. d) Descripción das actuacións practicadas. e) Cumprimento ou descrición do incumprimento/os da documentación técnica presentada coa comunicación previa ou a a que se lle concedeu a licenza e das determinacións ou condicións esixidas, no seu caso, na licenza o unas autorizacións ou informes sectoriais, se os houbere. f) Descripción das modificacións que, no seu caso, se observen nas obras, instalacións, establecementos e actividades respecto da documentación técnica presentada coa comunicación previa ou na que se baseou a licenza outorgada. g) Incidencias producidas durante a actuación de control.1º. Sen prexuízo das facultades de control que ten encomendadas o Concello, os interesados poden solicitar a éste a realización dunha inspección do establecemento ou actividade para a comprobación de súa adecuación á normativa que lle sexa de aplicación e á comunicación previa presentada ou licenza de actividade outorgada.2º. Presentada a solicitude prevista no parágrafo anterior, no prazo máximo de dous meses desde a mesma, o Concello remitirá a quen o solicitase copia da acta de comprobación. Se na mesma se detectasen incumprimentos ou deficiencias estarase ao previsto nos apartados 5º e 6º do artigo 69 da presente Ordenanza. As obras e actividades sometidas tanto ao réxime de comunicación previa como ao de licenza aplicaráselle as medidas de reposición da legalidade e o réxime sancionador previstos na lexislación urbanística, na Lei 9/2013, do emprendemento e da competitividade económica de Galicia. Na sede electrónica municipal publícanse os orrespondentes modelos normalizados tanto de licenzas como de comunicacións previas e tanto urbanísticas como de actividade. Estes modelos no teñen carácter regulamentario polo que o seu contido poderá ser ampliado, reducido ou modificado. Cando na presente Ordenanza se realicen alusións a normas específicas, entenderase extensiva a referencia ás normas que por promulgación posterior sustitúan ás mencionadas. Os promotores de obras e actividades que iniciaran procedementos para a execución ou exercicio das mesmas con anterioridade á entrada en vigor desta Ordenanza poderán desistir da súa solicitude e optar pola aplicación da nova normativa, sempre que o poñan de manifesto antes da resolución do procedemento. En caso contrario, continuarase coa tramitación segundo a normativa que lles resultase de aplicación. A presente Ordenanza entrará en vigor ao día seguinte da súa publicación íntegra no Boletín Oficial da Provincia, a cal será realizada unha vez transcorrido o prazo previsto nos artigos 65-2 e 70-2 da Lei 7/1985, Reguladora das Bases do Réxime Local. A CAPELA, 18 de maio de 2015 Noelia Margarita Frois Malagrida